Jazz (άλμπουμ)

Jazz είναι ο τίτλος του έβδομου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 10 Νοεμβρίου του 1978 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

 Παραγωγή 
Μετά το τέλος της περιοδείας για την προώθηση του "News of the World", οι Queen ξεκίνησαν να δουλεύουν πάνω στον επόμενο τους δίσκο το καλοκαίρι του 1978. Λόγω του γεγονότος ό,τι πολύ δύσκολα μπορούσαν να πλησιάσουν την επιτυχία του "We Are the Champions" με κάποιο άλλο arena rock τραγούδι, αποφάσισαν να κινηθούν σε μονοπάτια στα οποία δεν είχαν πάει στο παρελθόν. Το συγκρότημα απέφυγε το κίνημα του punk, το οποίο μεσουρανούσε εκείνη την εποχή, αποφασίζοντας να ηχογραφήσουν κάτι που θα τους άρεσε περισσότερο.

Λόγω της βαριάς φορολογίας, δεν ηχογράφησαν το νέο άλμπουμ στην πατρίδα τους, αλλά δοκίμασαν τα "Mountain Studios" του Μοντρέ στην Ελβετία, με τον Ρόι Τόμας Μπέικερ να επανέρχεται στην παραγωγή. Οι αρχικές ηχογραφήσεις πραγματοποιήθηκαν στα "Superbear Studios" της Νίκαιας στη Γαλλία, εκεί όπου ηχογράφησε ο Ντέιβιντ Γκίλμορ το ομώνυμο ντεμπούτο του και οι Pink Floyd το "The Wall". Ο Μέρκιουρι πρόσεξε τον ποδηλατικό γύρο της Γαλλίας να περνάει έξω από το ξενοδοχείο που διέμεναν, κάτι που τον ενέπνευσε να συνθέσει ένα νέο κομμάτι. Στα τέλη Ιουλίου γιόρτασαν τα 31α γενέθλια του Μπράιαν Μέι και τα 29α γενέθλια του Ρότζερ Τέιλορ, πριν μεταφερθούν στο Μοντρέ.

Ο νέος δίσκος ονομάστηκε "Jazz", παρά το ό,τι ελάχιστα μουσικά δείγματα του παραπέμπουν στο συγκεκριμένο είδος μουσικής, με το "Dreamers Ball" να πλησιάζει περισσότερο, θυμίζοντας μπλουζ κομμάτι της Νέας Ορλεάνης.Queen - Dreamers Ball (Official Lyric Video) - YouTube Σε κομμάτια σαν τα "Fat Bottomed Girls", "If You Can't Beat Them", "Let Me Entertain You", "Dead On Time" και "Don't Stop Me Now", οι Queen παρέμειναν στο ροκ, ενώ υπάρχουν και οι μπαλάντες "Jealousy", "In Only Seven Days" και "Leaving Home Ain't Easy", το "Fun It" κινείται σε φανκ ρυθμούς, το "More Of That Jazz" σε χαρντ ροκ ύφος, ενώ το "Mustapha" είναι μία μίξη ροκ και ανατολίτικων ρυθμών, με τον Μέρκιουρι να τραγουδάει στα αραβικά.QUEEN LYRICS - Mustapha - A-Z Lyrics

 Υποδοχή 
[[Αρχείο:Hannover7907.jpg|thumb|290px|Οι Queen στην περιοδεία του "Jazz"]]
Ο δίσκος έλαβε αρνητικές κριτικές από τα ΜΜΕ της εποχής, τα οποία χαρακτήρισαν το στυλ του επιτηδευμένο. Το συγκρότημα κουρασμένο από τις συνεχείς ηχογραφήσεις και περιοδείες, παρουσίασε για πρώτη φορά ένα σύνολο με πολλά κομμάτια που απλά γεμίζανε τον δίσκο, δίπλα στις καλύτερες συνθέσεις τους. Αυτό οδήγησε τους Queen να κάνουν ένα μεγάλο διάλειμμα από τις ηχογραφήσεις, επικεντρώνοντας στις ζωντανές τους εμφανίσεις.

Παρ' όλα αυτά, με το πέρασμα των χρόνων η αντιμετώπιση προς το "Jazz" υπήρξε πιο θετική, με το "Allmusic" να το βαθμολογεί με τέσσερα αστέρια με άριστα τα πέντε, η "The Guardian" με την άριστη βαθμολογία των πέντε αστέρων και το "Sputnik Music" με μέσο όρο βαθμολογιών 3,8 / 5.Queen: Jazz; The Game; Flash Gordon; Hot Space – review

Ο δίσκος ανέβηκε στη δεύτερη θέση των τσαρτ της πατρίδας τους και την έκτη θέση του Billboard στις Ηνωμένες Πολιτείες, για να βραβευθεί ως πλατινένιος και στις δύο χώρες. Επίσης, μπήκε στο Top-10 των περισσότερων ευρωπαϊκών χωρών, βοηθούμενο από την επιτυχία των σινγκλ "Bicycle Race / Fat Bottomed Girls " και "Don't Stop Me Now". Το "Bicycle Race" προωθήθηκε με μία περίεργη καμπάνια, όπου 65 γυμνές κοπέλες οδηγούσαν ποδήλατα, ενοικιασμένα από τα "Halford's Cycles", και έκαναν τον γύρο του σταδίου του Γουίμπλεντον. Αποσπάσματα από τη συγκεκριμένη φωτογράφηση χρησιμοποιήθηκαν για το βίντεο κλιπ του κομματιού.Bicycle Race by Queen Songfacts

Επανεκδόσεις
Ο δίσκος κυκλοφόρησε το 1991 από τη "Hollywood Records" με δύο χορευτικά remix των "Fat Bottomed Girls" και "Bicycle Race",Queen - Jazz (CD, Album) at Discogs ενώ το 2011 κυκλοφόρησε σε μορφή διπλού CD από την "Universal Records", με το δεύτερο μέρος να αποτελείται από εναλλακτικές και ζωντανές εκτελέσεις.Queen - Jazz (CD, Album) at Discogs Η έκδοση των "iTunes" περιελάμβανε το βίντεο του "Bicycle Race" και ζωντανές ηχογραφήσεις των "Fat Bottomed Girls" και "Let Me Entertain You".Jazz (Deluxe Edition) by Queen on iTunes - Apple

 Λίστα τραγουδιών

Θέσεις τσαρτ
Jazz (άλμπουμ)

Επίσημη κυκλοφορία: 10 Νοεμβρίου 1978
ΧώραΘέση Ηνωμένο Βασίλειο Queen | full Official Chart History | Official Charts Company  2 Ολλανδία Discografie Queen - dutchcharts.nl  3 Γερμανία Suche - Offizielle Deutsche Charts  5 Νορβηγία norwegiancharts.com - Queen Discography  6 Σουηδία swedishcharts.com - Discography Queen  6 Ηνωμένες Πολιτείες   6 Γαλλία lescharts.com - Discographie Queen  7 Αυστρία Discographie Queen - austriancharts.at  8 Καναδάς   13 Νέα Ζηλανδία   20Bicycle Race / Fat Bottomed Girls (σινγκλ)

Επίσημη κυκλοφορία: 13 Οκτωβρίου 1978
ΧώραΘέση Ολλανδία   5 Νορβηγία   7 Ιρλανδία Search the Charts - The Irish Charts - All there is to know  10 Ηνωμένο Βασίλειο   11 Βέλγιο ultratop.be - Queen  15 Νέα Ζηλανδία   20 Αυστρία   21 Ηνωμένες Πολιτείες   24 Γερμανία   27Don't Stop Me Now (σινγκλ)

Επίσημη κυκλοφορία: 5 Ιανουαρίου 1979
ΧώραΘέση Ηνωμένο Βασίλειο   9 Ιρλανδία   10 Ολλανδία   16 Βέλγιο   23 Γερμανία   35 Σουηδία   37 Γαλλία   68 Ηνωμένες Πολιτείες   86

Βραβεία
Jazz (άλμπουμ)
 Ηνωμένο Βασίλειο (BPI Certification): Πλατινένιος 
 Γερμανία (BVMI Certification): Χρυσός Bundesverband Musikindustrie: Gold-/Platin-Datenbank
 Γαλλία (SNEP Certification): Χρυσός InfoDisc : Les Certifications Officielles d'un Artiste
 Ελβετία (IFPI Certification): Πλατινένιος The Official Swiss Charts and Music Community - Hitparade.ch
 Αυστρία (IFPI Certification): Χρυσός Gold & Platin - IFPI Austria
 Ολλανδία (NVPI Certification): Πλατινένιος 
 Πολωνία (ZPAV Certification): Πλατινένιος 
 Ηνωμένες Πολιτείες (RIAA Certification): Πλατινένιος Gold & Platinum - RIAABicycle Race / Fat Bottomed Girls (σινγκλ)
 Ηνωμένο Βασίλειο (BPI Certification): Ασημένιος 

Don't Stop Me Now (σινγκλ)
 Ηνωμένο Βασίλειο (BPI Certification): Χρυσός 
 Ηνωμένες Πολιτείες (RIAA Certification): Χρυσός 
 Ιταλία (FIMI Certification): Χρυσός 

Οι μουσικοί των Queen
Οι μουσικοί οι οποίοι ηχογράφησαν το "Jazz''" ήταν οι εξής:

 Φρέντι Μέρκιουρι - φωνητικά, πιάνο
 Μπράιαν Μέι - κιθάρα, φωνητικά, πιάνο
 Τζον Ντίκον - μπάσο, κιθάρα
 Ρότζερ Τέιλορ - τύμπανα, κρουστά, φωνητικά, κιθάρα, μπάσο

Παραπομπές

Πηγές
 Jazz - Queen | Songs, Reviews, Credits | AllMusic
 Queen - Jazz (album review ) | Sputnikmusic
 Queen Jazz Album Review | Rolling Stone

Κατηγορία:Δισκογραφία των Queen
Κατηγορία:Άλμπουμ του 1978